ਸਿਰਲੇਖ: ਗੂਗਲ ਉਧਾਰ ਦੇ ਪੈਸਿਆਂ 'ਤੇ ਇੰਝ ਬਣੀ ਦੁਨੀਆਂ ਦੀ ਵੱਡੀ ਕੰਪਨੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਗੂਗਲ ਨੇ ਆਪਣੇ ਕਰਮਚਾਰੀਆਂ ਲਈ "20% ਟਾਈਮ" ਦਾ ਫਾਰਮੂਲਾ ਵੀ ਅਪਣਾਇਆ ਹੈ

ਇਸ ਦਾ ਭਾਵ ਹੈ ਕਿ ਐਲਫ਼ਾਬੈਟ ਹੁਣ ਦੁਨੀਆਂ ਦੀ ਸਭ ਤੋਂ ਕੀਮਤੀ ਕੰਪਨੀ ਹੈ — ਇਸ ਦੀ ਕੀਮਤ ਹੈ ਕਰੀਬ 520 ਬਿਲੀਅਨ ਅਮਰੀਕੀ ਡਾਲਰ ਯਾਨੀ 37800 ਅਰਬ ਰੁਪਏ

ਇਹ ਕੰਪਨੀ ਇਸ ਮੁਕਾਮ 'ਤੇ ਪੁੱਜੀ ਕਿਵੇਂ?

ਗੂਗਲ ਪਿੱਛੇ ਇਸ ਦੇ ਦੋ ਬਾਨੀਆਂ, ਲੈਰੀ ਪੇਜ ਤੇ ਸਰਜੇਈ ਬ੍ਰਿਨ ਦਾ ਇੱਕ ਬੜਾ ਸਿੱਧਾ ਜਿਹਾ ਖਿਆਲ ਸੀ। 

ਉਨ੍ਹਾਂ ਨੂੰ 1990 ਦੇ ਦਹਾਕੇ ਦੀ ਸ਼ੁਰੂਆਤ ਵਿੱਚ ਹੀ ਸਮਝ ਆ ਗਿਆ ਸੀ ਕਿ ਇੰਟਰਨੈੱਟ ਦੇ ਵੱਡੇ ਸੰਸਾਰ ਦੇ ਖਿਲਾਰੇ ਨੂੰ ਸਮੇਟਣ ਲਈ ਇਕ ਸਰਚ ਇੰਜਣ ਬਣਾਈ ਜਾਣੀ ਚਾਹੀਦੀ ਹੈ। ਇਹ ਇੰਜਣ ਇੰਟਰਨੈੱਟ ਉੱਤੇ ਲੋਕਪ੍ਰਿਯਤਾ ਦੇ ਆਧਾਰ 'ਤੇ ਚੀਜ਼ਾਂ ਨੂੰ ਪੇਸ਼ ਕਰੇਗਾ। 

ਉਹ ਦਿਨ ਸੀ ਤੇ ਅੱਜ ਦਾ ਹੈ, ਲੈਰੀ ਪੇਜ ਤੇ ਸਰਜੇਈ ਬ੍ਰਿਨ ਨੇ ਪਿੱਛੇ ਮੁੜ ਕੇ ਨਹੀਂ ਦੇਖਿਆ। ਆਨਲਾਈਨ ਇਸ਼ਤਿਹਾਰਾਂ ਤੇ ਤਕਨੀਕ ਦੀ ਦੁਨੀਆਂ ਦੀਆਂ ਨਵੀਆਂ ਕਾਢਾਂ ਨੂੰ ਪਛਾਣਦੇ ਰਹੇ ਅਤੇ ਕਰੋੜਾਂ ਰੁਪਏ ਕਮਾਉਂਦੇ ਗਏ। 

ਇਹ ਵੀ ਪੜ੍ਹੋ:

ਲੈਰੀ ਪੇਜ ਤੇ ਸਰਜੇਈ ਬ੍ਰਿਨ ਨੇ ਆਪਣੇ ਪਰਿਵਾਰਾਂ ਅਤੇ ਮਿੱਤਰਾਂ ਤੋਂ 1 ਮਿਲੀਅਨ ਡਾਲਰ ਉਧਾਰ ਲਏ ਤੇ ਕੰਪਨੀ ਦੀ ਸ਼ੁਰੂਆਤ ਕੀਤੀ

ਹੁਣ ਅਸੀਂ ਗੂਗਲ ਦੀਆਂ ਸੇਵਾਵਾਂ ਦੀ ਵਰਤੋਂ ਲਗਾਤਾਰ ਕਰਦੇ ਰਹਿੰਦੇ ਹਾਂ, ਜਿਵੇਂ ਕਿ ਪਹਾੜਾਂ ਦੀ ਸੈਰ ਦੀ ਯੋਜਨਾ ਬਣਾਉਣ ਵੇਲੇ ਮੌਸਮ ਦਾ ਹਾਲ ਜਾਨਣ ਲਈ; ਦਫ਼ਤਰ ਦੀ ਕੋਈ ਈਮੇਲ ਭੇਜਣ ਲਈ; ਅੰਗਰੇਜ਼ੀ ਦਾ ਅਨੁਵਾਦ ਕਰਨ ਲਈ ਅਤੇ ਹੋਰ ਵੀ ਬਹੁਤ ਕੁਝ।

ਪਰ ਇਸ ਦੇ ਨਾਲ ਹੀ ਕੁਝ ਖਦਸ਼ੇ ਵੀ ਹਨ। ਕੀ ਗੂਗਲ ਦਾ ਬਾਜ਼ਾਰ ਉੱਤੇ ਦਬਦਬਾ ਚੰਗੀ ਗੱਲ ਹੈ? ਕੀ ਇਸ ਦੀ ਮਾਲਕ ਕੰਪਨੀ ਆਪਣੇ ਦਬਦਬੇ ਦਾ ਲਾਭ ਟੈਕਸ ਦੇ ਭੁਗਤਾਨ ਵੇਲੇ ਵੀ ਲੈਂਦੀ ਹੈ? ਕੀ ਗੂਗਲ ਸਾਡੇ ਬਾਰੇ ਕੁਝ ਜ਼ਿਆਦਾ ਹੀ ਤਾਂ ਨਹੀਂ ਜਾਣਦਾ?

ਸ਼ੁਰੁਆਤ ਇੰਝ ਹੋਈ  

ਲੈਰੀ ਪੇਜ ਤੇ ਸਰਜੇਈ ਬ੍ਰਿਨ ਨੇ ਆਪਣੇ ਪਰਿਵਾਰਾਂ ਅਤੇ ਮਿੱਤਰਾਂ ਤੋਂ 1 ਮਿਲੀਅਨ ਡਾਲਰ ਉਧਾਰ ਲਏ। ਉਨ੍ਹਾਂ ਨੇ ਕੰਪਨੀ ਦੀ ਨੀਂਹ 7 ਸਤੰਬਰ 1998 ਨੂੰ ਰੱਖੀ। 

ਗੂਗਲ ਦਾ ਨਾਂ ਪਹਿਲਾਂ 'ਬੈਕਰਬ' ਸੀ। 'ਗੂਗਲ' ਸ਼ਬਦ ਇਸ ਦੇ ਬਾਨੀਆਂ ਨੇ ਅੰਕ ਗਣਿਤ ਦੇ ਸ਼ਬਦ 'ਗੂਗੋਲ' ਤੋਂ ਲਿਆ ਸੀ — 'ਗੂਗੋਲ' ਭਾਵ 1 ਤੋਂ ਬਾਅਦ 100 ਸਿਫ਼ਰ ਦਾ ਅੰਕੜਾ।

ਪਿਵਟਲ ਰਿਸਰਚ ਗਰੁੱਪ ਨਾਂ ਦੀ ਸੰਸਥਾ ਲਈ ਕੰਮ ਕਰਨ ਵਾਲੇ ਵਿਸ਼ਲੇਸ਼ਕ, ਬ੍ਰਾਯਨ ਵੀਜ਼ਰ ਮੁਤਾਬਕ ਗੂਗਲ ਨੂੰ ਸਭ ਤੋਂ ਵਧੀਆ ਸਰਚ ਇੰਜਣ ਕਿਹਾ ਜਾ ਸਕਦਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਗੂਗਲ ਨੂੰ ਆਪਣੀ ਸ਼ੁਰੂਆਤੀ ਕਾਮਯਾਬੀ ਰਾਹੀਂ ਕੁਝ ਚੰਗੇ ਤਜ਼ਰਬੇ ਅਤੇ ਸਰਚ ਬਾਰੇ ਬੇਸ਼ਕੀਮਤੀ ਜਾਣਕਾਰੀ ਜਾਂ ਡਾਟਾ ਮਿਲ ਗਿਆ ਸੀ। 

ਬ੍ਰਾਯਨ ਵੀਜ਼ਰ ਮੁਤਾਬਕ, "ਜੇ ਲੋਕਾਂ ਦੀ ਪਸੰਦ ਬਾਰੇ ਤੁਹਾਡੇ ਕੋਲ ਜਾਣਕਾਰੀ ਹੋਵੇਗੀ ਤਾਂ ਉਸਦੇ ਮੁਤਾਬਕ ਹੀ ਤੁਸੀਂ ਉਨ੍ਹਾਂ ਨੂੰ ਖੋਜਾਂ ਦੇ ਨਤੀਜੇ (ਸਰਚ ਰਿਜ਼ਲਟ) ਦੇ ਸਕੋਗੇ। ਇਸ ਵਿੱਚ ਖਰਚਾ ਬਹੁਤ ਹੁੰਦਾ ਹੈ, ਡਾਟਾ ਸੈਂਟਰ ਬਣਾਉਣੇ ਪੈਂਦੇ ਹਨ। ਏਕਾਧਿਕਾਰ ਹੋਣਾ ਤਾਂ ਫਿਰ ਕੁਦਰਤੀ ਹੀ ਹੈ।"

ਹੋਰਾਂ ਨੂੰ ਖਰੀਦ ਲਿਆ 

ਆਪਣੇ ਸਰਚ ਇੰਜਣ ਨੂੰ ਬਿਹਤਰ ਬਣਾਉਣ ਦੇ ਨਾਲ-ਨਾਲ...